Arnoldo Liberman Stilman

**Benjamin Arnoldo Liberman Stilman** (Concepción del Uruguay, Entre Ríos probintzian, Argentina, 1933ko ekainaren 26a) mediku psikoanalista, musikologo eta idazlea da.

## Aipamen biografikoa 
Salomon Liberman eta Enriqueta Stilmanen semea, Celia Libermanen anaia, Susana Isodekin ezkondua, Mónica eta Arielen aita. Jaio zen herrian hazi zen, eta *Colegio Nacional Justo José de Urquiza* izeneko ikastetxean ikasi zuen. Han sortu zitzaion literaturarekiko zaletasuna. Eskola horretako orkestrako pianista izan zen eta Entre Ríos-eko saskibaloiko hirugarren mailako jokalari izatera iritsi zen. Bizitza osoan literatura, musika eta futbolarekiko zaletasunak garatu zituen.

Buenos Aireseko Unibertsitateko Medikuntza Fakultatean lizentziatu zen eta, ondoren, psikoanalista gisa trebatu zen Melanie Klein ingeles eskolan, *Reggy Serebriany* doktorearekin  bost urteko analisi didaktikoa barne.

1976an Liberman Madrilera erbesteratu zen Argentinan Videla jeneralak egindako estatu kolpearen ondorioz. Bartzelona bere filosofoen maila intelektualagatik beti miretsi bazuen ere, bizitzeko Madril aukeratu zuen bizileku gisa bere lagun minak ziren Francisca Aguirre eta Félix Grande idazleak bertan bizi zirelako

## Lan ibilbidea 
Psikoanalista gisa egin zuen lan praktika pribatuan, Buenos Aires. Bost urtez psikoanalista klinikoa izan zen Lanús hiriko ospitale zerbitzuan, Mauricio Goldenberg irakaslearen zuzendaritzapean, eta talde psikoterapia egin zuen Jose Itzigsohn irakaslearekin. Madrilgo Unibertsitate Konplutenseko *Teoria Psikoanalitikoko Masterrean*  irakasle gonbidatua izan da, eta hitzaldiak eman ditu *Agora* psikoterapia erlazionaleko zentroan.

Madrilgo Errege Antzokiko *Fundazio Lirikoko* kultura-aholkularia da, *Mario Vargas Llosa* eta *Antonio Muñoz Molina* idazleekin batera. *HispanoJudía Fundazioko* Kontseilu Aholku emaileko kidea da. Hainbat hitzaldi eman ditu Madrilgo Sefarad Zentroan eta Wagneriar Elkartean hitzaldiak eman ditu. Maiz osatzen ditu programa idatziak eta hitzaldiak Madrilgo Errege Antzokian eta Madrileko *Teatro* Realen. Kontseilu Aholku-emaileko kide da 2013tik. Bartzelonako Gran Teatro del *El Liceu* antzokiko programa eta hitzaldietan ere parte hartu du. 

**Argentinako hainbat aldizkari literarioren erredakzio taldeetan parte hartu zuen** 

* ***El grillo de papel*** aldizkariaren zuzendaria izan zen *Abelardo Castillo* idazlearekin batera. Aldizkari literario hontan idazle eta poeta gazte eta ez hain gazte, argentinar eta atzerritarren ipuinak eta poemak argitaratu ziren. Zineari, antzerkiari, musikari eta arte plastikoei buruzko liburu eta iruzkin berriak ere biltzen zituen aldizkariak. Lehen alea 1959ko irailaren 28an kaleratu zen eta 1960ko azaroan seigarren zenbakia argitaratu ondoren, Plan Conintesek ezarritako zentsurak aldizkaria inprimatzen zuen Stilcograf argitaletxea ixteko agindu zuen.
* Castillo eta Liberman ***El escarabajo de oro*** aldizkariko zuzendarikide ere izan ziren.Zentsuratua zegoen *El Grillo de Papel* aldizkariaren jarraipen moduan1961ean argitaratzen hasi zen eta kultura aldizkari inportantenetako bat izan zen hau 1960ko hamarkadako azken urteetan eta hurrengoetan. Guztira 37 edizio argitaratu zituen, 
* ***Tiempos Modernos*** aldizkaria zuzendu zuen, Héctor Yánover eta Diana Raznovich idazleekin. Proiektu hau *El escarabajo de oro* aldizkariaren jarraipen bat izan zen, eta Buenos Airesen jarri zen martxan 1964ko azaroan. Aldizkariak arreta berezia eskaini zion literatura hispanoamerikarraren boomaren fenomeno sortu berriari, Mario Benedetti, Alejo Carpentier, Julio Cortázar, Carlos Fuentes eta Mario Vargas Llosaren testuak barne.

Gai psikologiko eta artistikoei buruzko saiakuntzetan parte hartu izan du zenbait argitalpenetan. Antzerkirako bakarrizketak ere idatzi ditu, eta *Ritmo* aldizkariko  *El temblor de las corcheas* atalean hilabetero artikulu bat argitaratzen du.  

## Argitalpenak 
### Egile bezala 
* *Poemas con bastón (Editorial Estilo, 1959)*
* *Sonetos con caracol (El Escarabajo De Oro, 1963)*
* *Poemas con los míos (Editorial Stilcograf, 1966)*
* *Las limpias ganas (Editorial Stilcograf, 1972)*
* *Gustav Mahler o el corazón abrumado* (1982, editorial Altalena)
* *Te quiero y yo.* (Editorial Altalena, 1983)
* *Grietas como templos: biografía de una identidad* (1984, editorial Altalena)
* *La fascinación de la mentira* (1987, editorial Altalena)
* *Las inquisiciones de la nostalgia* (1988, editorial Altalena)
* *Wagner o el visitante del crepúsculo* (1990, editorial Gedisa)
* *Sigmund Freud, el judío que regresó de Egipto* (1990, editorial Altalena)
* *Los celos y el amor* (1991, ediciones Temas de Hoy)
* *De la música, el amor y el inconsciente* (1993, editorial Gedisa)
* *La nostalgia del padre, un ensayo sobre el derrumbe de la certeza paterna* (1994, ed. Temas de Hoy)
* *En los márgenes de la música* (ediciones Simancas, 1998)
* *Música. El exilio acompañado (*ediciones Simancas, 2000)
* *Barbarina, el fulgor del instante* (ediciones Sinonova, 2001)
* *AEIOU: Austria erit in orbe ultima.* (Puglia Ediciones, 2003)
* *Previamente la alegria.* (Puglia Ediciones, 2005)
* *Éxodo y exilio, saldos y retazos de una identidad.* (Sefarad editores, 2006)
* *Caminante de corcheas.* (Sefarad editores, 2008)
* *Escribidurías: rapsodia de una identidad* (Sefarad editores, 2010)
* *Kadish por Gustav Mahler: Viaje, zozobra y transcendencia de un judío errante.* (Sefarad editores, 2011)
* *Arnold Schönberg o la disonancia del dolor judío.* (Sefarad editores, 2012)
* *Simplemente, además… senderos y enigmas de mi judeidad.* (Sefarad editores, 2014)
* *A tientas, hermano Kafka...* (Sefarad editores, 2015)
* *Heidegger y yo, judío.* (Sefarad editores, 2018)

### Egilekide 
* *El pentagrama secreto. El mito de la música y la música del mito* (con *Daniel Schöffer*, Ed. Gedisa, 1997)
* *Dos más dos son diez. Las palabras que cuentan* (con *Lierni Irizar*, Ediciones Beta III Milenio 2022)

* *La pregunta incesante. Bajo la piel de las palabras* (con *Lierni Irizar*, Ediciones Beta III Milenio 2023)
* *Ires y venires: escrituras migrantes latinoamericanas judías.* (*varios autores*, Ediciones Equidistancias, 2023)
## Aipamen eta sariak 
* *Argentinako Idazleen Elkarteko ohorezko faxa* (1964)
* *Arteen Funts Nazionalaren babesa* (1965)
* *Medikuntza eta Giza Zientzietako Jano Sariaren akzesita* (1981, Bartzelona)
* *Espainiako Mediku Idazleen Elkartearen saria* (1992)
* *Fernando Jano saria Humanismoari* (Mexiko 1992)

## Erreferentziak 
## Kanpo estekak